Eestis on selline märk olemas ja ka trahvi võib saada

Oleme varem kirjutanud, et liiga aeglaselt sõitjale võib kutsuda politsei ka Eestis. Liiklusseaduse kohaselt ei tohi põhjendamatult aeglase sõiduga takistada teisi sõidukeid, olenemata, kas on ka vastav liiklusmärk. Kui politsei suudab tuvastada põhjendamatult aeglase sõidu, siis kvalifitseerub see muu rikkumise alla.

Lisaks on Eesti liiklusseaduses olemas ka vastav märk, mis sätestab kiiruse, millest aeglasemalt sõita ei tohi. Tegemist on kohustusmärgiga nr 45 „Vähim kiirus”, mis kohustab sõitma ainult märgil näidatud või sellest suurema sõidukiirusega (km/h).

Mitte segi ajada osutusmärgiga 556, mis on kandiline ja on soovituslik “Sobiv kiirus” ehk on näidatud teelõigule soovitatav suurim sõidukiirus (km/h) heades ilmastiku- ja teeoludes.